अर्थशास्त्रम्/अधिकरणम् १/अध्यायः ८
"सह-अध्यायिनो अमात्यान्कुर्वीत। दृष्ट-शौच-सामर्थ्यत्वात्" इति भारद्वाजः   ।। ०१.८.०१  ।।
 "ते ह्यस्य विश्वास्या भवन्ति" इति   ।। ०१.८.०२  ।।
 नैति विशाल-अक्षः   ।। ०१.८.०३  ।।
 "सह-क्रीडितत्वात्परिभवन्त्येनं   ।। ०१.८.०४  ।।
 ये ह्यस्य गुह्य-सधर्माणस्तानमात्यान्कुर्वीत। समान-शील-व्यसनत्वात्  ।। ०१.८.०५  ।।
 ते ह्यस्य मर्मज्ञ-भयान्नापराध्यन्ति" इति   ।। ०१.८.०६  ।।
 "साधारणएष दोषः" इति पाराशराः   ।। ०१.८.०७  ।।
 "तेषां अपि मर्मज्ञ-भयात्कृत-अकृतान्यनुवर्तेत   ।। ०१.८.०८  ।।
 यावद्भ्यो गुह्यं आचष्टे जनेभ्यः पुरुष-अधिपः   ।। ०१.८.०९अ ब  ।।
 अवशः कर्मणा तेन वश्यो भवति तावतां   ।। ०१.८.०९च्द्  ।।
 यएनं आपत्सु प्राण-आबाध-युक्तास्वनुगृह्णीयुस्तानमात्यान्कुर्वीत। दृष्ट-अनुरागत्वात्" इति   ।। ०१.८.१०  ।।
 नैति पिशुनः   ।। ०१.८.११  ।।
 "भक्तिरेषा न बुद्धि-गुणः   ।। ०१.८.१२  ।।
 संख्यात-अर्थेषु कर्मसु नियुक्ता ये यथा-आदिष्टं अर्थं सविशेषं वा कुर्युस्तानमात्यान्कुर्वीत। दृष्ट-गुणत्वात्" इति   ।। ०१.८.१३  ।।
 नैति कौणपदन्तः   ।। ०१.८.१४  ।।
 "अन्यैरमात्य-गुणैरयुक्ता ह्येते   ।। ०१.८.१५  ।।
 पितृ-पैतामहानमात्यान्कुर्वीत। दृष्ट-अवदानत्वात्  ।। ०१.८.१६  ।।
 ते ह्येनं अपचरन्तं अपि न त्यजन्ति। सगन्धत्वात्  ।। ०१.८.१७  ।।
 अमानुषेष्वपि चएतद्दृश्यते   ।। ०१.८.१८  ।।
 गावो ह्यसगन्धं गो-गणं अतिक्रम्य सगन्धेष्वेवावतिष्ठन्ते" इति   ।। ०१.८.१९  ।।
 नैति वातव्याधिः   ।। ०१.८.२०  ।।
 "ते ह्यस्य सर्वं अवगृह्य स्वामिवत्प्रचरन्ति   ।। ०१.८.२१  ।।
 तस्मान्नीतिविदो नवानमात्यान्कुर्वीत   ।। ०१.८.२२  ।।
 नवास्तु यम-स्थाने दण्ड-धरं मन्यमाना नापराध्यन्ति" इति   ।। ०१.८.२३  ।।
 नैति बाहु-दन्ती पुत्रः   ।। ०१.८.२४  ।।
 "शास्त्रविददृष्ट-कर्मा कर्मसु विषादं गच्छेत्  ।। ०१.८.२५  ।।
 तस्मादभिजन-प्रज्ञा-शौच-शौर्य-अनुराग-युक्तानमात्यान्कुर्वीत। गुण-प्राधान्यात्" इति   ।। ०१.८.२६  ।।
 सर्वं उपपन्नं इति कौटिल्यः   ।। ०१.८.२७  ।।
 कार्य-सामर्थ्याद्द्हि पुरुष-सामर्थ्यं कल्प्यते   ।। ०१.८.२८  ।।
 सामर्थ्यश्च  विभज्यामात्य-विभवं देश-कालौ च कर्म च   ।। ०१.८.२९अ ब  ।।
 अमात्याः सर्व एवएते कार्याः स्युर्न तु मन्त्रिणः   ।। ०१.८.२९च्द्  ।।